<classify> NaCLARA MATIMO-MWANZA KAIMUSheikh wa Mkoa wa Mwanza, Hasani Kabeke, anatarajia kuwaongoza Waislamu wa mkoahuo kuswali swala ya Idd el Hajj itakayofanyika kesho Uwanja wa CCMKirumba, Halmashauri ya Manispaa ya Ilemela. Akizungumzana MTANZANIA ofisini kwake jana, Sheikh Kabeke, alisema lengo la kuwakutanishaWaislamu wote wa mkoa huo ni kudumisha upendo na umoja miongoni mwao. Alisemawakifanya hivyo itasaidia taifa kuendelea kudumu katika utulivu na wananchi wataishikwa upendo na kuepuka mifarakano. BarazaKuu la Waislamu Tanzania Bakwata tunaongozwa na kiongozi wetu Mufti SheikhAbubakar Zubeir, ambaye amekwishatangaza Waislamu wote tutaswali swala ya Iddel Hajj Agosti 12, hivyo lazima tufuate maana Mwenyezi Mungu alisema kilawatu lazima wawe na kiongozi wao. Kawaidamnapokuwa na kiongozi wajibu wake ni kuwaongoza waliomchagua, hivyo na sisisikukuu hii tutaswali siku ya Jumatatu. NawaombaWaislamu wenzangu wajitokeze kwa wingi katika Uwanja wa CCM Kirumba siku hiyoili tushiriki kwa pamoja kusherehekea mahujaji wetu kumaliza hijja yao. Waislamuwa Mkoa wa Mwanza tulikuwa tuna muda mrefu sana hatuswali pamoja katikasikukuu za Idd el Fitr na Idd el Hajj, lakini tangu mwaka jana tumeanzakukutana na kuswali pamoja. Huuutakuwa ni utaratibu wetu, lakini yote haya yamewezekana kutokana na uongozithabiti wa mufti wetu Zubeir ambaye tangu aingie madarakani amekuwa na msemounaotutaka tubadilike, tujitambue na tuache mazoea, alisema Sheikh Kabeke. Alisemakuandaa swala si jambo gumu maana hakuna kitu unachobeba mgongoni na kutembeanacho, kinachotakiwa kufanyika ni kukaa na masheikh wa wilaya, mkoana makatibu kuandaa swala itakayowakutanisha Waislamu pamoja. Kwamujibu wa Sheikh Kabeke, baadhi ya misikiti itakuwa wazi siku hiyoili kutoa nafasi kwa wazee na wagonjwa maeneo mbalimbali, ambao hawatawezakufika uwanjani hapo kuswali.  <topic>: KITAIFA 